Document ID: 31994R3097

ΚΑΝΟΝΙΣΜΟΣ (ΕΚ) αριθ. 3097/94 ΤΟΥ ΣΥΜΒΟΥΛΙΟΥ της 12ης Δεκεμβρίου 1994 για τον καθορισμό, για την περίοδο εμπορίας 1994/95, των ποσοστών που αναφέρονται στο άρθρο 3 παράγραφος 1α του κανονισμού (ΕΟΚ) αριθ. 426/86 όσον αφορά τη χορήγηση της ενίσχυσης στα μεταποιημένα προϊόντα με βάση τη τομάτα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 3 παράγραφος 3,
την πρόταση της Επιτροπής,
Εκτιμώντας:
ότι, για να ενθαρρυνθεί η σύναψη των συμβάσεων μεταξύ των ομάδων γεωργικών παραγωγών ντομάτας, αφενός, και των ενώσεων μεταποιητών ή του μεταποιητή, αφετέρου, ο κανονισμός (ΕΟΚ) αριθ. 426/86 προβλέπει τη χορήγηση συμπληρωματικής επιδότησης υπό ορισμένους όρους-
ότι, για την περίοδο εμπορίας 1994/95, θα πρέπει να καθοριστεί το "καθορισμένο σημαντικό ποσοστό" της συνολικής ποσότητας μεταποιημένης ντομάτας που καλύπτεται από τις συμβάσεις που έχουν συναφθεί με τις ομάδες παραγωγών-
ότι είναι σκόπιμο, έχοντας υπόψη το σημαντικό ρόλο που διαδραματίζουν οι ομάδες παραγωγών ντομάτας στα κράτη μέλη παραγωγής, να διατηρηθεί στο ίδιο επίπεδο με εκείνο της περιόδου εμπορίας 1993/94, το ποσοστό των ποσοτήτων ντομάτας που καλύπτονται από συμβάσεις οι οποίες έχουν συναφθεί με τις ενώσεις παραγωγών σε σχέση με τη συνολική μεταποιημένη ποσότητα- ότι, εντούτοις, η σκοπιμότητα του μέτρου αυτού και η ανάγκη να συνεχιστεί ή όχι, θα απαιτήσει εξέταση στα πλαίσια της μεταρρύθμισης της κοινής οργάνωσης της αγοράς στον τομέα των οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1994/95, το ποσοστό που αναφέρεται στο άρθρο 3 παράγραφος 1α του κανονισμού (ΕΟΚ) αριθ. 426/86, καθορίζεται σε 80 %.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 1994.

Labels: 17
19
6